Source: https://www.legalis.ro/legalis/chapterview-document.seam?tocId=nvxv6mrqgeyv6mbsgm2f64br&documentId=nvxv6mrqgeyv6mbsgm2f64brl5ww6njt
Timestamp: 2020-07-12 19:38:29+00:00

Document:
Hotărâre 6/2011 (M.Of.) - Legalis
HOTĂRÂRE Nr. 6/2011
privind aprobarea Normei nr. 5/2011 pentru modificarea și completarea Normei nr. 11/2010 privind obligațiile de raportare și transparență în sistemul pensiilor facultative
Ținând cont de Nota de fundamentare nr. 1.670 din 17 martie 2011 a Direcției reglementare și autorizare,
având în vedere prevederile art. 103 alin. (4) din Legea nr. 204/2006 privind pensiile facultative, cu modificările și completările ulterioare,
în temeiul dispozițiilor art. 16, 21, 22, art. 23 lit. f) și ale art. 24 lit. j) din Ordonanța de urgență a Guvernului nr. 50/2005 privind înființarea, organizarea și funcționarea Comisiei de Supraveghere a Sistemului de Pensii Private, aprobată cu modificări și completări prin Legea nr. 313/2005, cu modificările și completările ulterioare,
Se aprobă Norma nr. 5/2011 pentru modificarea și completarea Normei nr. 11/2010 privind obligațiile de raportare și transparență în sistemul pensiilor facultative, aprobată prin Hotărârea Comisiei de Supraveghere a Sistemului de Pensii Private nr. 21/2010, publicată în Monitorul Oficial al României, Partea I, nr. 605 și 605 bis din 26 august 2010, prevăzută în anexa care face parte integrantă din prezenta hotărâre.
Prezenta hotărâre și norma menționată la art. 1 se publică în Monitorul Oficial al României, Partea I.
Direcția secretariat și directorul general asigură ducerea la îndeplinire a prevederilor prezentei hotărâri.
Președintele Comisiei de Supraveghere a Sistemului de Pensii Private,
pentru modificarea și completarea Normei nr. 11/2010 privind obligațiile de raportare și transparență în sistemul pensiilor facultative
Având în vedere prevederile art. 103 alin. (4) din Legea nr. 204/2006 privind fondurile de pensii facultative, cu modificările și completările ulterioare,
Norma nr. 11/2010 privind obligațiile de raportare și transparență în sistemul pensiilor facultative, aprobată prin Hotărârea Comisiei de Supraveghere a Sistemului de Pensii Private nr. 21/2010, publicată în Monitorul Oficial al României, Partea I, nr. 605 și 605 bis din 26 august 2010, se modifică și se completează după cum urmează:
1. La articolul 10, după alineatul (1) se introduce un nou alineat, alineatul (11), cu următorul cuprins:
„(11) Planul de audit intern anual, aprobat de consiliul de administrație sau consiliul de supraveghere, după caz, se notifică Comisiei până la data de 31 ianuarie a anului pentru care urmează a se efectua misiunea de audit intern, conform anexei nr. 17.“
2. La articolul 23, alineatul (2) se modifică și va avea următorul cuprins:
„(2) Raportul anual prevăzut la alin. (1) se transmite în același termen Comisiei și va conține cel puțin informațiile prevăzute la art. 101 din Legea nr. 204/2006, precum și următoarele:
a) principiile investiționale ale schemei de pensii facultative administrate și rezultatele aplicării lor;
b) riscurile financiare, tehnice și de altă natură ale schemei de pensii facultative și modul de gestionare a acestora;
c) costurile de administrare totale și defalcate pe categorii;
d) principiile relației dintre administrator și participanții fondului de pensii facultative și modul de derulare pe parcursul anului;
e) politica de investiții a administratorului prevăzută la art. 86 alin. (1) din Legea nr. 204/2006 și rezultatele aplicării ei, pe fiecare componentă;
f) prezentarea portofoliului de investiții pe tipuri de investiții și a deținerilor pe fiecare tip de investiție.“
3. La articolul 25 alineatul (2), partea introductivă și litera a) se modifică și vor avea următorul cuprins:
„(2) Raportul anual prevăzut la alin. (1) cuprinde cel puțin următoarele:
a) date privind identificarea administratorului, conducerea, organizarea și funcționarea acestuia, organigrama entității, cu specificarea numărului mediu de persoane alocate fiecărui departament;“.
4. La articolul 25 alineatul (2), după litera i) se introduc patru noi litere, literele j)–m), cu următorul cuprins:
„j) informații cu privire la cheltuielile de administrare suportate de administrator și cheltuielile de administrare suportate de fond, detaliate pe fiecare componentă;
k) informații cu privire la plățile de disponibilități bănești care s-au efectuat din fondul de pensii administrat privat, detaliate pe tipuri de plăți;
l) analiza sesizărilor primite de la participanți, modul de soluționare a acestora și măsurile întreprinse;
m) analiza desfășurării activității de audit intern și măsurile întreprinse.“
5. După articolul 26 se introduce un nou articol, articolul 261, cu următorul cuprins:
„Art. 261
(1) Administratorul are obligația de a publica pe pagina proprie web, pentru fiecare fond de pensii facultative, odată cu situațiile financiare anuale, și structura portofoliului de investiții prevăzută în cadrul anexei nr. 14, detaliată, pentru fiecare instrument financiar și pentru fiecare emitent, cu date referitoare la valoarea actualizată, în lei, și ponderea deținută în activul total al fondului de pensii la data de 31 decembrie.
(2) Administratorul are obligația de a publica pe pagina proprie web, pentru fiecare fond de pensii facultative, până la data de 1 octombrie a fiecărui an, și structura portofoliului de investiții prevăzută în cadrul anexei nr. 14, detaliată, pentru fiecare instrument financiar și pentru fiecare emitent, cu date referitoare la valoarea actualizată, în lei, și ponderea deținută în activul total al fondului de pensii la data de 30 iunie.“
6. Articolul 32 se modifică și va avea următorul cuprins:
Anexele nr. 1A, 1B, 1C, 1D, 1E și 2–17 fac parte integrantă din prezenta normă.“
7.La anexa nr. 12, la punctul III, în coloanele 2 și 3 se elimină x.
8. După anexa nr. 16 se introduce o nouă anexă, anexa nr. 17, cu următorul cuprins:
PLAN DE AUDIT INTERN
Direcția/Serviciul auditat
Perioada desfășurării misiunii de audit
Instrucțiuni de completare a anexei nr. 17
(1) Anexa nr. 17 se întocmește de către conducătorul direcției de audit intern a administratorului fondului de pensii, aprobat de consiliul de administrație sau consiliul de supraveghere, după caz.
(2) Instrucțiunile prezentate în continuare au ca scop standardizarea procesului de raportare a activității de audit intern.
(3) Anual, conducătorul direcției de audit intern are obligația de a întocmi un raport privind acțiunile de audit intern desfășurate la nivelul fiecărui fond de pensii, din care să reiasă constatările și recomandările acestuia.
(4) Fișierul se denumește după următoarea sintaxă:
YYYYMMDD_anx17_EEE.pdf.p7s,
unde YYYYMMDD reprezintă data transmiterii raportului.
(5) Fișierul denumit YYYYMMDD_anx17_EEE.pdf.p7s se semnează electronic, cu semnătură electronică extinsă a persoanei responsabile nominalizate prin anexa nr. 15.
(6) Fișierul YYYYMMDD_anx17_EEE.pdf.p7s, semnat electronic, se încarcă în sistemul informatic de raportare, în folderul dedicat «anx17».
(7) Anexa nr. 17 se întocmește semestrial și se transmite Comisiei conform art. 10 alin. (11) din normă.“
Prevederile art. I se aplică începând cu raportările aferente exercițiului financiar 2010.

References: HOTĂRÂRE Nr. 6
 articolul 10
 articolul 23
 articolul 25
 articolul 25
 articolul 26
 articolul 261
 Articolul 32